**Obsahová stránka ročníkovej práce**

|  |  |
| --- | --- |
| 1. **Titulná strana**   Musí obsahovať nasledovné údaje:   * názov školy * názov ročníkovej práce (pod názov napíš ročníková práca) * meno autora práce, trieda, * meno konzultanta, * školský rok, * (môže obsahovať obrázok)   **2.**    **ÚVOD -** píšeš ho, až keď máš hotové jadro práce.  Úvod má obsahovať nasledovné:   * stručné **uvedenie do problematiky** (pár viet o téme, ktorú spracovávaš) * **tvoj vzťah k téme**, resp. čo ťa viedlo k výberu tejto témy (prečo si sa rozhodol/a spracovať práve túto tému), * **čom sa čitateľ dočíta** (vypichni zaujímavé veci, o ktorých sa čitateľ dozvie - navnaď čitateľa, že sa mu oplatí pokračovať v čítaní), * vyšší level obsahuje aj **cieľ práce**   Píš  jednoduché vety. |  |

**3.**   **JADRO PRÁCE**

Je to hlavná textová časť ročníkovej práce. Je členená na hlavné kapitoly, ktoré je možné ďalej deliť. Vzhľadom na rozsah práce použi maximálne tri úrovne nadpisov. Píš len o tom čomu rozumieš. Používaj pojmy, ktorým rozumieš.

Ako postupovať?

* Premysli si tému ročníkovej práce.
* Vyhľadaj si informačné zdroje.
* Študuj informačné zdroje
* informačný zdroj si hneď zapíš do zoznamu informačných zdrojov,
* priebežne si rob poznámky, výpisky (aj s uvedením čísla informačného zdroja podľa zoznamu), záložky do kníh (na záložku si stručne uveď čo ťa na konkrétnej strane zaujalo),
* údaje sa nesnaž len skopírovať ale získané informácie spracuj (porovnaj, utrieď, zhodnoť, vyjadri svoj názor, skúsenosti, nápady riešenia problému a pod.),
* pri spracovávaní informácií využi tabuľky, grafy (napr. pre porovnanie vlastností predmetov, porovnanie informácií o danej veci v rôznych informačných zdrojoch).
* Využi konzultácie. Na termíne konzultácií sa s vyučujúcim dohodni vopred.
* Pracuj systematicky celý šk. rok (je to ročníková, nie týždňová práca). Využi obdobie "kľudu", keď ti nehrozia testy a veľké skúšanie.

**5.  ZÁVER**

Záver má obsahovať nasledovné:

* **stručné zhrnutie** toho, že téma práce bola opodstatnená (ak si v úvode začínal, že pes je najlepší prateľ človeka a jadro práce to potvrdilo, tak to zhrnieš aj v závere., vypíš niekoľko podstatných faktov z jadra práce),
* **tvoje závery a prínosy**; stručne čo si sa dozvelel/a, resp. čitateľ pri čítaní, čo si si utvrdil, ujasnil, na čo si prišiel, ako ťa to zmenilo, posunulo vpred, čo ti táto práca dala, ako sa ti pracovalo ...,
* aké **ďalšie otázky**, problémy, poznatky vyvstali v súvislosti s touto témou, ktorým si sa vzhľadom na obmedzený čas a  rozsah práce nemohol/a v ročníkovej práci venovať. Čo by si čitateľom v súvislosti s touto témou odporúčal/a ešte naštudovať, vidieť, prežiť. Plánuješ aj ty v v tejto súvislosti niečo (študovať, vybrať si profesiu, navštíviť destináciu, prežiť, skúsiť niečo, vytvoriť niečo, doštudovať...)?
* vyšší level obsahuje aj **zhodnotenie dosiahnutia cieľa práce**

 **ŠTRUKTÚRA ROČNÍKOVEJ PRÁCE:**

* - úvod
* - jadro
* - záver
* - prípadne využitie práce v praxi
* POUŽITÁ LITERATÚRA